Школьнікам і іх бацькам прапануецца прыняць удзел у спартыўных мерапрыемствах, паўдзельнічаць у конкурсах, экскурсіях, турнірах, гутарках, атрымаць кансультацыю работнікаў сацыяльна-педагагічнай і псіхалагічнай службы і многае іншае. Дарэчы, на сайтах устаноў вучні могуць знайсці шмат іншай карыснай інфармацыі пра тое, куды яшчэ яны могуць пайсці ў суботу, напрыклад, у сельскую бібліятэку, школу рамёстваў або з бацькамі наведаць спартыўную залу і басейн.